На основу члана 77. Закона о приватизацији, („Службени гласник РС“, бр.83/2014, 46/2015,112/2015 и 20/2016), члана 2а. и члана 67.став 4.тачка 3.Закона о пореском поступку и пореској администрацији („Службени гласник РС", бр. 80/2002, 84/2002, 23/2003, 70/2003, 55/2004, 61/2005, 85/2005 други закон, 62/2006 други закон, 61/2007, 20/2009 , 72/2009 другизакон, 53/2010 , 101/2011 , 2/2012, 93/2012 , 47/2013 , 68/2014 , 105/2014, , 15/2016 , 108/2016, 30/2018 , 95/2018, 86/2019, 144/2020 и 96/2021), тачке 6. Закључка Владе Републике Србије 05 Број:023-5824/2022-1 од 28. јула 2022. године и члана 37. став 1. тачка 28. Статута Града Ниша („Службени лист Града Ниша“, бр.88/2008 и 143/2016), Скупштина Града Ниша на седници одржаној \_\_\_\_\_\_\_\_2022.године, донела је

**РЕШЕЊЕ**

**О ДАВАЊУ САГЛАСНОСТИ**

**на конверзију потраживања Града Ниша на име уступљених јавних прихода**

**према привредном друштву „Trayal korporacija“ а.д. из Крушевца**

**у трајни улог Града Ниша у капиталу Друштва**

1. **ПРИХВАТА СЕ** Препорука Владе Републике Србије дата Закључком 05 Број:023-5824/2022-1 од 28.јула 2022.године и даје сагласност да се потраживања Града Ниша према субјекту приватизације „Trayal korporacija“ а.д. Крушевац (у даљем тексту: Друштво), по основу уступљених јавних прихода са стањем на дан 18. јул 2022.године, са каматом до дана доношења закључка – 28. јула 2022. године а која су утврђена записником недлежне организационе јединице Пореске управе, конвертују у удео Града Ниша у капитал Друштва.
2. Решење доставити: Привредном друштву „Trayal korporacija“ а.д. Крушевац, Министарству финансија – Пореској управи ради даље реализације, Градској управи за финансије Града Ниша.
3. Решење објавити у „Службеном листу Града Ниша“.

Број:\_\_\_\_\_\_\_\_\_

У Нишу, дана \_\_\_\_\_\_\_\_2022.године

**СКУПШТИНА ГРАДА НИША**

 **ПРЕДСЕДНИК**

 др Бобан Џунић

ОБРАЗЛОЖЕЊЕ

 Правни основ за доношење овог решења садржан је у члану 77. Закона о приватизацији по коме се може спровести конверзија потраживања поверилаца у трајни улог субјекта приватизације, ако Влада Републике Србије донесе Одлуку о конверзији потраживања у трајни улог субјекта приватизацијe, продајом капитала или стратешким партнерством путем докапитализације или као мера Унапред припремљеног плана реорганизације у складу са законом којим се уређује стечај. Чланом 78. Закона о приватизацији предвиђено је да надлежни орган субјекта приватизације доноси одлуку о конверзији потраживања поверилаца у трајни улог, капитал субјекта приватизације.

 Влада Републике Србије је Закључком 05 Број:023-5824/2022-1 од 28. јула 2022.године и у тачки 6. препоручила надлежним органима јединице локалне самоуправе донесу одлуку којом се даје сагласност да се потраживања локалних самоуправа према друштву по основу уступљених јавних прихода са стањем на дан 18.јул 2022.године која ће бити утврђена Записником надлежне организационе јединице пореске управе са каматом до дана доношења Закључка конвертују у удео локалне самоуправе у капиталу друштва.

 Укупан усаглашени порески дуг „Trayal korporacijе“ а.д. Крушевац, по основу пореза на зараде који се односи на општину 125-Пантелеј, са стањем на дан 18.јул 2022.године, са обрачунатом каматом до 28.јула 2022.године, ког датума је донет Закључак Владе РС 05 Број:023-5824/2022-1 износи 6.577,12 динара.

Како локалној самоуправи припада део пореза на зараде који се плаћа према пребивалишту запосленог, у циљу конверзије потраживања по том основу, у складу са препоруком датом у наведеном закључку, неоходна је сагласност органа локалне самоуправе.

 У вези напред наведеног, поштујући препоруку Владе РС дату Закључком Закључком 05 Број:023-5824/2022-1 од 28.јула 2022.године предлаже се да Скупштина Града Ниша донесе решење као у прилогу.

 ГРАД НИШ

Градска управа за финансије

 В.Д.заменика начелника

 Нина Илић